קבוצת סקאל

קבוצת סקאל הייתה קבוצת חברות ישראלית, שהוקמה על ידי האחים סולי ומאיר סקאל, ועסקה ביבוא ושיווק של מוצרי צריכה פטורים ממסים, ביבוא של מותגים בינלאומיים בתחומי האופנה וההנעלה, צעצועים, מכשירי חשמל ואלקטרוניקה ביתית ובהפעלת רשתות קמעונאיות של אופנה, ספורט ומוצרי אלקטרוניקה. אביהם של האחים סקאל היה בנקאי ואיש עסקים בבירות, וב-1956 עלתה המשפחה לישראל. אביהם הקים חנות שטיחים ברחוב דיזנגוף, סולי סקאל כנער הכניס את חסכונותיו לעסק ונהפך לשותף. שהיה חייל בן 19, אביו נפטר, וכשאמו נפטרה, ארבע שנים לאחר מות אביו, הוא קטע את לימודיו באוניברסיטה ונכנס לעולם העסקים שעול פרנסת המשפחה עליו. בשנת 1979 קיבל סולי סקאל, יחד עם אחיו מאיר, אישור לשווק מוצרים פטורים ממס לכוחות האו"ם וצד"ל בדרום לבנון, והם שיווקו להם סיגריות, משקאות חריפים ומוצרי חשמל. לאחר מלחמת לבנון הראשונה, שאזור דרום לבנון עבר לשליטת ישראל, התרחבו עסקי האחים מאחר שהאזור הפך למעין אזור סחר חופשי, בלי מיסים. ב-1986 פתחו האחים חנות גדולה למכירת מוצרים פטורים ממכס לתיירים, דיפלומטים וסגל האו"ם בתל אביב. החנות שפעלה בשם "סקאל סנטר" הוקמה בקומת הקרקע של מתחם בית הטקסטיל וזכתה להצלחה רבה. אחר כך פתחו חנות "סקאל סנטר" גם בירושלים. התרחבות עסקיה של הקבוצה הגיעה עם הזכייה במכרז להפעלת חנות הספורט במתחם הדיוטי פרי בנמל התעופה בן-גוריון, בשנת 1989, שם מכרו בעיקר נעלי ספורט של מותגים פופולריים במחירים נמוכים. לצורך הפעלת החנות הקימו את חברת "סקאל ספורט", כיבואנית רשמית של מגוון מותגי אופנה אירופאים ואמריקנים בתחומי ההלבשה וההנעלה. "סקאל ספורט" החלה להתמודד על זיכיונות לשיווק מותגים בינלאומיים בישראל. שני המותגים הראשונים ששווקו על ידה היו טימברלנד וקדס, וב-1995 פתחה החברה שתי חנויות נוספות, מלבד זו שבנתב"ג. אחר כך הרשת פתחה במהירות סניפים נוספים עבור המותגים שייצגה בישראל. היא קיבלה גם את הייצוג של המותגים DKNY (קו האופנה העממי של המעצבת דונה קארן), קלווין קליין, פולו ראלף לורן, מותג האופנה השווצרי "באלי" (Bally) ומותגים נוספים. ב-1999 הוקמה רשת חנויות "אמפוריום" (Emporium), רשת יוקרה המשווקת מגוון מותגי אופנה בינלאומיים. בשנת 1996, חיים סקאל, בנו הבכור של סולי, שקודם ניהל "סקאל ספורט", החל להקים עסקים משלו. הוא הקים חברת החזקות בשם VHS שעסקה גם ביבוא מותגי אופנה בינלאומיים. בנוסף הקימה עם שותף את "סקאל ביטוח", סוכנות ביטוח שהתמחתה בביטוח לעסקים, ביטוח ימי ואווירי וביטוח לוגיסטי. רכשה 15% ממניות בית ההשקעות ברגר הולדינגס, שנמכרו כעבור שנתיים. ורכשה ומיד מכרה את השליטה בחברת התעופה כים ניר. בתחילת 2005 רכש סולי סקאל 25% ממניות VHS. בשנת 1997, זכתה הקבוצה במכרז של רשות שדות התעופה להפעלת חנות מוצרי חשמל ואלקטרוניקה בנמל התעופה בן-גוריון. החנות של סקאל הורידה את המחיר של מוצרים שונים, בעיקר של מכשירי וידאו, מתחת ל-200 דולר, רף תשלום המס, והדבר הפך את חנות האלקטרוניקה בדיוטי-פרי לעמוסה ביותר. קבוצת סקאל גם ניצלה בצורה יעילה את הסדר ה"פטור ושמור", המאפשר ללקוחות להשאיר את המוצרים שרכשו בשדה התעופה ולאסוף אותם לאחר שובם לישראל. רשתות מוצרי חשמל ואלקטרוניקה אחרות בישראל עתרו נגד הסדר ה"פטור ושמור" לבג"ץ, אך הפסידו בעתירה. פעילות "סקאל דיוטי פרי" התרחבה גם לנמל התעופה חיפה (שם זכתה החברה בזיכיון להפעלת מתחם הדיוטי-פרי כולו), למעבר הגבול עם ירדן ולנמל התעופה עובדה. בשנת 1998, נבחר סולי סקאל, על ידי איגוד הפרסומאים והמפרסמים, לאיש השיווק של השנה. באותה שנה רכשה קבוצת סקאל 50% מקבוצת "פלאנט איי", יבואנית של מוצרי צריכה שכללה שלוש חברות בת: "פלאנט ספורט" שהייתה יבואנית המותג ריבוק, "פלאנט טויס" שהייתה יבואנית של צעצועי מאטל, פישר פרייס וטייקו, ו"פלאנט טיים" שהייתה יבואנית שעוני ראדו, אוריינט, סקטור ופייר בלמן. ב-2001 מכרו את "פלאנט טיים". בשנת 1999, הקימה הקבוצה את חברת "סקאל ישיר" למכירת מוצרי חשמל ואלקטרוניקה, תחילה פעלה בתוך סניפי המשביר לצרכן. שותפות זו הסתיימה ב-2002 בעקבות קשיים במשביר לצרכן. אחר כך תכננה לפעול בתוך סניפי רשת "אייס קנה ובנה". במקביל הקימה קבוצת סקאל רשת חנויות משלה, שהחלה לפעול החל מ-2003 תחת השם "סקאל אלקטריק". רשת "סקאל אלקטריק" כללה בשיאה כ-25 סניפים. בשנת 2000, הקימה הקבוצה את חברת "סקאל און ליין" חברה בת למסחר אלקטרוני. האתר שהוקם התמקד תחילה בעיקר במכירת מוצרי חשמל ואלקטרוניקה, ואחר כך הציע גם מוצרי ספורט, הלבשה, צעצועים ושעונים. אלו נשלחו לבית הלקוח ישירות ממחסני ההפצה של סקאל. האתר הפך תוך זמן קצר לאתר המסחר אלקטרוני הפופולרי בישראל, ולטענת החברה היה רווחי כבר מימיו הראשונים. בשנת 2001, חברת הבת "סקאל דיוטי פרי" קיבלה את הזיכיון לייבא ולשווק בישראל את מוצרי החשמל והאלקטרוניקה של התאגיד הקוריאני LG ושל התאגיד היפני JVC. בנוסף פתחה חנות מחשבים ומולטימדיה, בשם "סקאל היי טק", בדיוטי פרי בנתב"ג. בספטמבר 2005, נחתם הסכם בין קבוצת סקאל וניופאן (יבואנית של מוצרי אלקטרוניקה ומכשירי חשמל) על הקמת חברה בבעלות שווה, לייבוא מותגי האלקטרוניקה LG ו-JVC. ניופאן וסקאל לא הצליחו להגיע להסכמה בנוגע לשווי העסקה והיא התפוצצה במאי 2006 מבלי שיצאה לפועל - סקאל החליטה להמשיך לשווק בעצמה את שני המותגים. ביולי 2007 נכנסה ניופאן לשותפות בחנות החשמל של סקאל בדיוטי פרי. בשנת 2002, הקימה הקבוצה את "סקאל אאוטלט", מרכז לשיווק עודפים של הקבוצה בקניון קסטרא בחיפה. במרכז העודפים פעלו כ-20 חנויות של מותגים בינלאומיים מתחום האופנה, ההנעלה, החשמל והאלקטרוניקה ששיווקה הקבוצה. בשנת 2005 נסגר מרכז העודפים. באותה שנה זכתה הקבוצה במכרז להפעלת חנות דיוטי-פרי בטרמינל הנוסעים של נמל אשדוד. הקבוצה זכתה שוב במכרז של נמל אשדוד ב-2010. בשנת 2003, זכתה קבוצת סקאל בזיכיון לשיווק מותג האופנה "נאוטיקה" בישראל, וביוני 2003 פתחה חנות ראשונה של המותג בקניון ארנה הרצליה. קבוצת סקאל הייתה לקוח עוגן של קניון ארנה שנפתח באותה עת, היא שכרה 7,500 מ"ר מסך כל שטחי המסחר בקניון, במטרה להקים מספר חנויות עובר המותגים הבינלאומיים ששיווקה בישראל ועבור רשת מוצרי החשמל והאלקטרוניקה שלה. היא גם הקימה מתחם בקניון בשם "View", ששילב חנויות אופנה וספורט, אזור למופעי מוזיקה ובילוי, ולרכישת מזון ומשקאות. באותה תקופה גם הקימה רשת אופנת ילדים בשם "סקאל קידס". בסוף שנת 2004, החלה "קבוצת סקאל" להפעיל שורה של חנויות בטרמינל 3 החדש, בנמל התעופה בן-גוריון, לאחר שזכתה במספר מכרזים. כולל חנות החשמל והאלקטרוניקה, חנות השעונים, חנות אופנת הילדים, וחנות הצעצועים והמשחקים בדיוטי פרי. ב-2006 מכרה הקבוצה 50% מחברת הבת "סקאל שעונים" לה.שטרן לפי שווי של 10 מיליון ש"ח. בעקבות העסקה נפתחה חברה משותפת - "סקאל ה.שטרן שעונים" וחנויות השעונים שבידי "סקאל שעונים" בנתב"ג הועברו לידי החברה המשותפת. החל משנת 2005 חלה האטה בעסקי המשפחה, ממספר סיבות: פעילות הקבוצה בדיוטי פרי בנתב"ג נפגע קשה בעקבות החלטת שר האוצר בנימין נתניהו להפחית את שיעורי המכס ומס הקנייה בצורה חדה. מחירי מוצרי החשמל בישראל ירדו ונמחק פער מחיר המוצרים בדיוטי פרי. במקביל ספגה קבוצת סקאל הוצאות רבות על העברת החנויות לטרמינל 3, והיה לה חוזה בו התמלוגים לרשות שדות התעופה הוצמדו לעלייה בכמות הנוסעים בנמל. אך למרות העלייה בכמות הנוסעים, המכירות בדיוטי פרי ירדו ב-50%. במשך מספר שנים ניסתה הקבוצה לצאת מהחוזה עם רשות שדות התעופה, שמקביל צברה הפסדים של מאות מיליוני שקלים על פעילות זו. ב-2008, לאחר שרשות שדות התעופה הסכימה להתיר את החוזה (שבמקור היה אומר להמשיך עד 2013), חנות מוצרי החשמל של הקבוצה בנתב"ג נסגרה ואיתה גם פעילות רשת "סקאל אלקטריק". בנוסף ההשקעה הגדולה של משפחת סקאל בקניון ארנה התבררה כטעות. הקמת מתחם "VIEW" בקניון עלתה לקבוצה כ-7 מיליון דולר. אך הקניון לא עמד בציפיות, מספר הקונים בו היה נמוך בצורה משמעותית מהתחזיות, והקבוצה נאלצה לסגור את המתחם, דבר שהוריד לטמיון את כל ההשקעה בו. במשך כעשור, במטרה לכסות את ההפסדים ולהחזיר את החובות שצברה, מכרה קבוצת סקאל בהדרגה את כל הפעילות שלה. ב-2008 חברת סקאל ספורט מכרה 50% מהבעלות בחברת "סופר ברנדס" לחברת האופנה וההנעלה בריל. "סופר ברנדס" ייבא את מותגי האופנה ניין ווסט, קדס, אן קליין ואיזי ספיריט ב-2010 מכרה חברת סקאל ספורט את מלוא הבעלות לבריל. ב-2011 הפסידה החברה במכרז רשות שדות התעופה והפסיקה להפעיל את חנויות הצעצועים, בגדי הילדים והשעונים בנתב"ג, וב-2012 הפסידה החברה במכרז להפעלת חנות הדיוטי פרי בנמל התעופה עובדה. ב-2014 מכרה 50% מפעילות יבוא מותגי האופנה האחרים של חברת "סקאל ספורט" לקבוצת בריל. ב-2015 מכרה את זיכיון טופשופ בישראל. ב-2018 מכרה הקבוצה לאיש העסקים טדי שגיא את חברת "לים" ואת פעילות הדיוטי פרי שלה. ב-2019 חברת SBN, חברה בבעלות משותפת של קבוצת בריל וסקאל רכשה את פעילות רשת חנויות אמפוריום שהייתה בבעלות מלאה של קבוצת סקאל. ב-2021 מכרה את מלוא הבעלות בחברת SBN לבריל. במקביל בתקופה זו, למרות הקשיים ומכירה של פעילות, הקבוצה פתחה עסקים חדשים. בין השאר הקימה רשת חנויות עבור המותגים קוויקסילבר ורוקסי, והקימה ב-2010 רשת חנויות נעליים של המותג Payless Shoes, אך היא נסגרה לאחר 4 שנות פעילות. בתחום הדיוטי-פרי, הקבוצה פתחה מספר חנויות פטורות ממכס לאחר שזכתה במכרזים להפעלתם - ב-2011 נפתחו חנויות בנמל אשדוד ובנמל חיפה וכן 3 חנויות לממכר שוקולד בנתב"ג, ב-2013 נחתם הסכם להפעלת חנויות באוניות של מנו ספנות, וב-2015 חזרה הקבוצה להפעיל את חנויות הצעצועים ובגדי הילדים בנתב"ג. ב-2017 אף גברה הקבוצה על הצעתה של ג'יימס ריצ'רדסון להפעלת חנויות הדיוטי-פרי בנמל חיפה, והפכה להיות המפעילה היחידה של חנויות אלו (לאחר שבמכרז הקודם זכו 2 החברות ביחד והפעילו זו לצד זו חנויות בנמל). בין החברות שהחזיקה הקבוצה במשך השנים היו: חברת "אחים סקאל" - חברה שהוקמה בשנת 1979, ועסקה בשווק מוצרים פטורים ממס ואחר כך הפכה לחברת האם של הקבוצה. חברת "לים סקאל" - חברה שנרכשה ב-2002 מחברת "צים". היא נוסדה ב-1936 ועיקר פעילותה הוא באספקת ציוד לספינות העוגנות בנמלי ישראל, בנוסף הכניסה לתוכה קבוצת סקאל את פעילות השיווק של מוצרי צריכה פטורים ממסים לקהיליית הדיפלומטים, לשגרירויות, לכוח הרב-לאומי המוצב בישראל. היא גם הפעילה את חנויות הדיוטי-פרי בנמלי הים בישראל, ושיווקה מוצרי דיוטי-פרי לאוניות נוסעים, לאוניות מסע ולחברות התעופה הישראליות. חברת "סקאל ספורט" - עסקה ביבוא מותגי אופנה בתחומי ההלבשה וההנעלה, והפעילה חנויות של המותגים בישראל. חברת "סקאל אינטרנשיונל" - חברת בת של סקאל ספורט, שעסקה במתן זיכיונות על מותגים המיוצגים על ידי סקאל ספורט בישראל. חברת SBN - חברה שמנהלת את המותג האופנה האמריקני "נאוטיקה" בישראל והייתה בבעלות משותפת שווה של "קבוצת סקאל" וחברת "בריל". חברת "סקאל דיוטי פרי" - הוקמה בשנת 1997 והפעילה חנויות פטורות ממכס בנתב“ג. אחר כך עסקה גם בייבוא ובשיווק סיטונאי של מוצרי אלקטרוניקה, שעונים וצעצועי ילדים (תחת מותגי סקאל אלקטריק, סקאל שעונים וסקאל טויס). חברת סקאל INFLIGHT - חברה שפעלה מסינגפור, עסקה באספקת מוצרי דיוטי פרי לחברות תעופה. אסנת כותן, ‏אם יש לי את כל המדינה, מה יותר טוב, באתר גלובס, 18 בינואר 1999 - ריאיון עם סולי סקאל דיאנה בחור ניר ואורנה יפת, "עשיתי הכל כדי שאוכל להחזיר את החובות שלי עד השקל האחרון", באתר כלכליסט, 25 בינואר 2019 הארץ, "אנחנו לא בקשיים, העסקים אצלנו כרגיל", באתר TheMarker‏, 16 בספטמבר 2005 ענת מידן, מנקודת מבטו של היבואן, חדשות, 9 בספטמבר 1988 ליאת רון, ‏פורטפוליו / סולי סקאל, באתר גלובס, 22 ביוני 2005 דן ארקין, מכרז למכירת מוצרים פטורים ממכס ייפתח בעוד חודש בתל אביב, מעריב, 11 ביוני 1986 סקאל סנטר - הדברים הטובים באמת, כל העיר, 18 במרץ 1988 שרון שדה, אל תמהרו לעלות למטוס, חדשות, 8 ביוני 1993 סקאל ספורט מתרחבת - שכרה 1,310 מ"ר בשש עיסקאות בת"א ובאילת, באתר גלובס, 19 באוקטובר 1997 שירות גלובס, ‏קבוצת סקאל פותחת 8 חנויות חדשות בהשקעה כוללת של 1.2 מיליון דולר, באתר גלובס, 1 ביולי 2009 זהבה דברת, ‏סקאל ספורט תשווק את אופנת DKNY, באתר גלובס, 17 בספטמבר 1998 זהבה דברת, ‏האחים סקאל יקבלו את הזיכיון להקמת רשת חנויות קלווין קליין בארץ, באתר גלובס, 13 באוגוסט 1997 נווית זומר, אחרי 20 שנות ייצוג: סקאל איבדה את פולו ראלף לורן, באתר "ידיעות אחרונות", 26 במרץ 2018 זהבה דברת, ‏מר מאני, באתר גלובס, 14 במאי 1998 זהבה דברת, ‏סקאל הופך את "אמפוריום" לרשת מותגי אופנה, באתר גלובס, 12 באוקטובר 1999 סיון קלינגבייל, חברת VHS של חיים סקאל תפתח מתחם קניות במנהטן בהשקעה של יותר מ-25 מ' ד', באתר TheMarker‏, 17 ביולי 2003 TheMarker digital, סקאל ביטוח הקימה מערך לייעוץ וניהול סיכונים לחברות ולגופים עסקיים, באתר TheMarker‏, 7 בינואר 2002 שלומי גולובינסקי, חיים סקאל מעמיק פעילות הביטוח - רכש 25% מסוכנות גרניט מחיים כצמן, באתר הארץ, 19 ביולי 2005 אלעזר לוין, ‏סקאל ביטוח תקים סוכנות לביטוחי משנה ישירים עם שני ברוקרים מלויד'ס, באתר גלובס, 25 בדצמבר 2001 אילן מוסנאים, משפחת סקאל מסתערת על הבורסה, באתר TheMarker‏, 20 בפברואר 2002 TheMarker digital, הוד יובלים רכשה את חלקו של עמית ברגר בברגר הולדינגס בכ-13 מיליון שקל; יחדל לכהן כמנכ"ל בחברה, באתר TheMarker‏, 12 בינואר 2004 אלי דניאל, משפחת סקאל רכשה את השליטה בחברת התעופה כים ניר, באתר TheMarker‏, 19 בפברואר 2002 אלי דניאל, חיים סקאל נחלץ מכים ניר שלושה חודשים בלבד לאחר רכישת השליטה, באתר TheMarker‏, 20 ביוני 2002 סיון קלינגבייל, סולי סקאל רוכש 25% מהחברה של בנו חיים , באתר TheMarker‏, 11 בינואר 2005 אמיר הלמר, ג'יימס ריצרדסון עותרת מחדש כנגד סקאל ורש"ת: דורשת לפרסם מיידית מכרז חדש לחנות האלקטרוניקה בבן גוריון, באתר TheMarker‏, 25 בפברואר 2002 זהבה דברת, ‏סקאל: "נמכור המוצרים הלבנים ב-325 ד'; תישקל הקמת נקודת מסירה ליד נתב"ג", באתר גלובס, 8 בדצמבר 1998 שמואל דקלו, ‏בכיר בשקם לבג"ץ: חברת סקאל עוקפת במניפולציות את מגבלות הפטור ממיסים, באתר גלובס, 10 בנובמבר 1998 מאת כתב גלובס, ‏בג"ץ הורה למדינה לנמק את המשך קיומו של הסדר ה"פטור ושמור" בנתב"ג, באתר גלובס, 25 במרץ 1999 שמואל דקלו וזהבה דברת, ‏בג"ץ דחה העתירה נגד הסדר "פטור ושמור" בדיוטי-פרי: "חוקי ומשרת את טובת הציבור", באתר גלובס, 24 באוגוסט 1999 זהבה דברת, ‏המכס אישר שירות פטור-ושמור בחיפה, באתר גלובס, 15 בספטמבר 1999 זהבה דברת, ‏סקאל פתחה חנות דיוטי פרי במעבר הגבול עם ירדן, באתר גלובס, 3 באוגוסט 1998 ענת ביין, רשות שדות התעופה לא תפחית דמי ההרשאה של קבוצת סקאל על הפעלת חנויות הדיוטי פרי, באתר TheMarker‏, 26 בנובמבר 2001 זהבה דברת, ‏סולי סקאל - איש השיווק של השנה, באתר גלובס, 23 בנובמבר 1998 זהבה דברת, ‏סקאל ספורט רכשה P מפלאנט איי של דייוויד פדרמן, באתר גלובס, 17 בספטמבר 1998 נורית שר, ז'ק בר ואלי הולנדר רכשו את פלאנט טיים, באתר TheMarker‏, 12 במרץ 2001 ענת ביין, סקאל יוצאת מהמשביר לצרכן: מחלקות מוצרי החשמל במשביר ייסגרו, באתר TheMarker‏, 9 במאי 2002 TheMarker digital, רשת אייס קנה ובנה פותחת מחלקות למכירת מוצרי חשמל ביתיים תחת השם "אייס אלקטריק", באתר TheMarker‏, 29 באפריל 2001 TheMarker digital, מיתוג מחדש לסקאל ישיר בהשקעה של 10 מיליון שקל - משנה שמה לסקאל אלקטריק ומשיקה לוגו חדש, באתר TheMarker‏, 26 בפברואר 2003 ורד שרון-ריבלין, ‏סקאל מתכווץ: סגר 7 מתוך 23 חנויות ברשת סקאל אלקטריק, באתר גלובס, 5 בינואר 2005 ורד שרון-ריבלין, ‏סקאל מסתערת על ה-E, באתר גלובס, 21 בפברואר 2000 רוני קורן-דינר, חברת סקאל און ליין משיקה אתר קניות חדש, באתר TheMarker‏, 25 בספטמבר 2000 מיכל שדה, חברת סקאל און ליין מדווחת על עלייה של 500% במכירות האתר, באתר TheMarker‏, 23 ביולי 2000 אבי גנאור, ‏החגים הזניקו את סקאל און-ליין, באתר גלובס, 31 באוקטובר 2000 נתן ליפסון, אז איך זה שאתם רווחיים?, באתר TheMarker‏, 6 בספטמבר 2000 TheMarker digital, סקאל דיוטי פרי תייבא ותשווק את מותג JVC, באתר TheMarker‏, 10 ביוני 2001 TheMarker digital, סקאל דיוטי פרי קיבלה זיכיון לייבא ולשווק בישראל את מוצרי החשמל והאלקטרוניקה של LG, באתר TheMarker‏, 13 במאי 2001 TheMarker digital, חברת סקאל דיוטי פרי פותחת השבוע חנות מחשבים בדיוטי פרי, באתר TheMarker‏, 19 ביוני 2001 סיון קלינגבייל, סקאל תפסיק לייבא את המותגים LG ו-JVC בעצמה, באתר TheMarker‏, 12 בספטמבר 2005 ורד שרון-ריבלין, ‏התפוצצה עסקת המכירה של 50% מ-LG של סקאל לניופאן, באתר גלובס, 8 במאי 2006 ורד שרון-ריבלין, ‏ניופאן נכנסת לשותפות בדיוטי פרי עם סקאל: תקבל 25% מחנות האלקטרוניקה עם אופציה ל-50%, באתר גלובס, 3 ביולי 2007 אבי שמול, קניון קסטרא היוקרתי יוסב לחנות עודפים, באתר TheMarker‏, 26 בינואר 2002 ורד שרון-ריבלין, ‏סקאל פותחת בחיפה את קניון העודפים 'קסטרא', באתר גלובס, 1 בדצמבר 2002 סיון קלינגבייל, האחים סקאל מחפשים שותפים; במו"מ למיזוג סקאל אלקטריק עם טרקלין חשמל, באתר TheMarker‏, 12 בספטמבר 2005 ספיר פרץ, ‏סקאל ספורט זכתה במכרז להפעלת שתי חנויות בדיוטי פרי בנתב"ג 2000, באתר גלובס, 30 במרץ 2004 עירית רוזנבלום, קבוצת סקאל זכתה בזיכיון להפעלת חנות הדיוטי פרי בנמל אשדוד המחודש ל-7 שנים נוספות, באתר TheMarker‏, 1 בנובמבר 2010 TheMarker digital, חברת ויו מרקטינג מקבוצת סקאל תשווק בישראל את המותג Nautica, באתר TheMarker‏, 27 במאי 2003 סקירת עיתונים>>מעריב, ‏מעריב: קבוצת סקאל שוכרת חנויות בכ-110 מיליון דולר במרינה בהרצליה, באתר גלובס, 25 באוגוסט 2002 הארץ, קבוצת סקאל מדווחת על מכירות שיא בקניון ארנה, באתר TheMarker‏, 11 ביולי 2003 איילה צורף, סקאל משיקה את מתחם הצעירים View במרינה של הרצליה בהשקעה של 7 מיליון דולר, באתר TheMarker‏, 16 בפברואר 2003 סיון קלינגבייל, חברת סקאל פותחת רשת אופנת ילדים בהשקעה של כ-5 מיליון שקל, באתר TheMarker‏, 15 ביוני 2003 סיון קלינגבייל, סקאל נושמת לרווחה: זכתה במכרז להפעלת חנות האלקטרוניקה בדיוטי פרי בנתב"ג, באתר TheMarker‏, 18 בדצמבר 2003 דוד חיון, ‏סקאל זכתה במכרז חנויות השעונים בנתב"ג 2000, באתר גלובס, 22 במרץ 2004 דוד חיון, ‏סקאל זכתה גם בחנויות הצעצועים בנתב"ג 2000, באתר גלובס, 28 במרץ 2004 ורד שרון-ריבלין, ‏ה. שטרן תרכוש 50% מסקאל שעונים תמורת כמה מיליוני ד', באתר גלובס, 22 באוגוסט 2006 ורד שרון-ריבלין, ‏ה. שטרן רוכשת 50% מחנויות השעונים של סקאל לפי 10 מיליון ש", באתר גלובס, 11 באוקטובר 2006 מוטי בסוק, מס הקנייה והמכס על מוצרי חשמל הופחתו בחצות; המע"מ יירד ל-17% במארס, באתר הארץ, 11 בפברואר 2004 TheMarker digital, כבר לא הכי כדאי: אחרי עשור רשת סקאל מחסלת את פעילותה בדיוטי פרי בשל הפסדים כבדים, באתר TheMarker‏, 6 בדצמבר 2007 עדי דברת, כחודש לאחר שהפסיקה להפעיל את חנות הדיוטי פרי - סקאל מחסלת מלאי, באתר TheMarker‏, 6 באוקטובר 2008 אורנה יפת, השיפוץ המתמשך בקניון ארנה פוגע בסוחרים, באתר כלכליסט, 11 בפברואר 2009 סקאל חתמה על הסכם שת"פ אסטרטגי עם אולסייל, באתר News1 מחלקה ראשונה, 27 בפברואר 2009 הארץ, נמשכים הצמצומים בקניון ארנה: חנות הדגל של TNT תיסגר, באתר TheMarker‏, 10 באוגוסט 2005 שמרית סלע, בריל תגדיל ל-50% את אחזקותיה במותגים ניין ווסט וקדס, באתר הארץ, 19 ביוני 2008 עדי דברת, סקאל ספורט תמכור מחצית מאחזקותיה בסופר ברנדס תמורת 16 מ' ש', באתר TheMarker‏, 13 במאי 2010 אילנית חיות, ‏בריל רכשה את חלקה של סקאל ברשת ניין ווסט, באתר גלובס, 13 במאי 2010 IAA reveals Ben Gurion tender winners, באתר DFNI Magazine, 31 באוקטובר 2011 ספיר פרץ, ‏חברה מפנמה גברה על סקאל במכרז להפעלת דיוטי פרי בעובדה, באתר גלובס, 29 בנובמבר 2012 עדי דברת, סקאל צפויה למכור חלק ממותגיה לקבוצת בריל תמורת 95 מיליון שקל, באתר TheMarker‏, 21 בינואר 2014 ערן אזרן, גולף השלימה רכישה של 67% מהזכויות למותגי TOPSHOP בישראל בכ-37 מ' ש', באתר TheMarker‏, 21 בינואר 2015 TheMarker, בוא אלינו לים: טדי שגיא רוכש את לים ואת חברות הדיוטי פרי של משפחת סקאל, באתר TheMarker‏, 24 באוקטובר 2018 עדי דברת, חברת SBN שבשליטת קבוצת בריל רכשה את פעילות רשת חנויות אמפוריום, באתר TheMarker‏, 24 בפברואר 2019 נווית זומר, בריל רכשה את בעלת המותגים נאוטיקה, טימברלנד ואמפוריום, באתר ynet, 1 באפריל 2021 אפרת אדיר, קבוצת סקאל משיקה סניפי דגל למותג קוויקסילוור בהשקעה של כ-7.5 מיליון דולר, באתר TheMarker‏, 26 בפברואר 2008 עדי דברת, ארבע שנים אחרי שהגיעה לישראל: רשת Payless Shoes נסגרת, באתר TheMarker‏, 17 באוגוסט 2014 סקאל דיוטי פרי מתרחבת: פותחת 2 חנויות חדשות בנמל חיפה ובנמל אשדוד, באתר Scooper, 17 במאי 2011 הדיוטי פרי בנמל חיפה נפתח וישמש את הנוסעים הישראלים והתיירים, באתר Port2Port, 3 ביולי 2011 קבוצת סקאל החלה להפעיל את שלושת חנויות השוקולד ומוצרי המזון בדיוטי פרי, באתר Scooper, 15 בדצמבר 2011 אורנה יפת, חוזרת לים: סקאל תפעיל את חנויות הדיוטי פרי באוניות של מנו ספנות, באתר כלכליסט, 28 בפברואר 2013 סקאל חוזרת לדיוטי-פרי, באתר TNet, 9 בדצמבר 2014 נתב"ג: חנות אופנת ילדים ממותגת חדשה - "סקאל קידס", באתר TNet, 24 במרץ 2015 אורנה יפת, ג'יימס ריצ'רדסון יוצאת מנמל חיפה, באתר כלכליסט, 17 בינואר 2017 צים תמכור לסקאל את חברת לים, באתר הארץ, 21 בינואר 2002 אורה קורן, אושר המיזוג בין סקאל לחברת לים, באתר TheMarker‏, 12 ביולי 2002 רינה רוזנברג קנדל, לקנות מכונת כביסה בגובה 30 אלף רגל, באתר הארץ, 27 באוקטובר 2009